Stefan Ilsanker
Stefan Ilsanker (født d. 18. maj 1989) er en østrigsk professionel fodboldspiller, som spiller for Serie B-klubben Genoa og Østrigs landshold.

Klubkarriere

Red Bull Salzburg og Mattersburg 
Ilsanker begyndte sin karriere hos Red Bull Salzburg, hvor han debuterede i 2009. Ilsanker opnåede dog ikke at spille i ligaen for Salzburg, før han i juli 2010 skiftede til Mattersburg.

Efter to sæsoner med Mattersburg, så skiftede Ilsanker i juli 2012 tilbage til RB Salzburg, og blev her en vigtig del af mandskabet.

Ilsanker var i sin tid hos Salzburg med til at vinde den østrigske Bundesliga 2 gange og den østrigske pokaltunering 1 gang.

RB Leipzig 
Ilsanker skiftede i juli 2015 til RB Leipzig.

Eintracht Frankfurt 
Ilsanker skiftede i januar 2020 til Eintracht Frankfurt. Han var her med til at vinde Europa League i 2021-22.

Genoa 
Ilsanker skiftede i juni 2022 til Genoa.

Landsholdskarriere

Ungdomslandshold 
Ilsanker har repræsenteret Østrig på U/19- og U/21-niveau.

Seniorlandshold 
Ilsanker debuterede for Østrigs landshold den 30. maj 2014. Han var del af Østrigs trupper til EM 2016 og EM 2020.

Titler 
Red Bull Salzburg

 Østrigske Bundesliga: 2 (2013-14, 2014-15)
 ÖFB-Cup: 1 (2013-14)
Eintracht Frankfurt
 UEFA Europa League: 1 (2021-22)

Kilder

Eksterne henvisninger 

Personer fra Hallein
Fodboldspillere fra Østrig
Fodboldlandsholdsspillere fra Østrig
Fodboldspillere fra Red Bull Salzburg
Fodboldspillere fra SV Mattersburg
Fodboldspillere fra RB Leipzig
Fodboldspillere fra Eintracht Frankfurt
Fodboldspillere fra Genoa C.F.C.
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020